betalinghen der selver rinten en selve tot den panden also comen ware
Behalven wes erfgoede oft erfrinten verpand staen die de selve
wouter met zijnen iersten wive vercregen heeft dat deen helicht
van hen dien der voirs katlinen vander nat volghen sal ombelett
vanden voirs psonen henren leefdach lang It dat de voirs
katline vander nat tot des voirs steet tot henren laste van nu
voirtaen nemen draghen oft besetten sal en gehouden zijn te
draghen oft te besetten alsulke drie mudde tarwen erflic als jan
wilen lambrechts den heilighen gheest van ste mychiels te loeven
met testamente gelaten en gemaict heeft mids dat wouter voirs
daf die peninghe gehaven heeft also dat bevonden es en de vors
psonen en henr goede daf also ontlasten Ende ter ander zijden
zelen versmelten ende te nieute zijn alle alsulken eysschinghen ende
somen va peninghen die de voirs psone der voirs katlinen vander
nat eysschende zijn geweest van dien thien mudden corens erflic die
bij tijden des voirs wilen wouters afgequeten zijn en de peninge
selve getogen heeft vanden erfrinten bijden voirs wilen janne
lambrechts gecocht Ende desgelijcx de peninghe gecomen vande
bruwketelen en van allen anden verthierden vliegenden erve of haefliken
goeden oft veranderinghe der selver bijden voirs woutn of katlinen
gedaen en oic alle ande optichten die zij der selver weduwen oft
den executeurs vanden testamente des voirs wilen wouts eysschen
moegen zijn in wat manien datt zij tot desen daghe toe voert sal
der selver katlinen vander nat volghen ombelett vanden voirs psonen
alsulken vergulden gordel met twee groten rouden maeghdomen
alse der selver katlinen bleven es vanden voirs wilen woutn dat
de vors psonen zeiden hen toebehoiren om der selver katlinen dair
mede henren wille te doen zonder der voirs psonen oft yeman
anders wedseggen Ende mids desen selen ptien vors van
malcanden tot eeuwighen daghen vereenicht zijn ende bliven
van allen saken die zij deen den anden eysschen souden moegen
zijn in enigher manien Ende hebben gelooft de vors jacob en
jan van overbeke gebrueden jan vanden ynde margriete sgroven
tzijn wijf jacob venoeden anne sgroven zijn wijf henrick de
grove en h jan de grove inden name en van weghen als boven
der vors katlinen ende den executeurs vanden testamente des
voirs wilen wouters henrs mans van nu voertaen nemmeer